
	Студијски програм: Oсновне струковне студије - Струковна медицинска сестра

	Назив предмета: Сестринске процедуре у превенцији инфекција

	Статус предмета: Обавезни заједнички предмет за више студијских програма

	Број ЕСПБ: 4

	Услов: Уписан трећи семестар

	Циљ предмета
Стицање знања о превенцији настанка и ширења инфективних болести у болничким условима и могућностима њиховог спречавања и сузбијања. Упознавање са личном заштитном опремом и начином рада здравствених радника, у циљу превенција настанка инфекција.

	Исход предмета
Студенти ће бити оспособљени да спроводе мере превенције инфективних болести као и мере личне заштите у раду са болесницима. Научиће да препознају болничку инфекцију и спроведу мере спречавања и сузбијања.

	Садржај предмета
Теоријска настава
Појам инфекције и инфективне болести; Фактори за настанак инфективне болести; Вограликов ланац; Неспецифичне и специфичне мере за превенцију настанка инфективних болести; Спречавање ширења инфективних болести-мере према болеснику; Спречавање ширења инфективних болести-мере према околини; Збрињавање инфективног отпада; Сестринске процедуре у потврди дијагнозе инфективних болести; Здравствена нега оболелих од респираторних заразних болести, цревних заразних болести, инфекција ЦНС-а, вирусних хеморагичних грозница, вирусних хепатитиса, сиде и полно преносивих болести, нематодних и протозоалних обољења, лајмске болести и маларије; Постекспозициона профилакса крвнопреносивих болести код здравствених радника; Узроци и механизми настанка болничких инфекција у клиничкој пракси; Мере спречавања и сузбијања болничких инфекција: хигијена руку, дезинфекција, стерилизација; Изолација заразних болесника; Хигијена болничког окружења. 
Практична настава (вежбе)
Спречавање настанка и ширења инфекција повезаних са здравственом заштитом; Лична заштита здравствених радника током радног процеса; Дезинфекција и стерилизација; Збрињавање инфективног отпада; Протокол постекспозиционе профилаксе; Организација рада и примена мера личне заштите у условима строге изолације; Припрема болесника и материјала за извођење инвазивних процедура (биопсија и лумбална пункција); Правила узорковања материјала за бактериолошке, вирусолошке, паразитолошке и биохемијске анализе; Примена процеса здравствене неге код оболелих од респираторних, цревних заразних болести, инфекција ЦНС-а, вирусних хепатитиса и сиде.

	Број часова активне наставе: 60
	Теоријска настава: 30
	Практична настава: 30

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	10
	писмени испит
	

	практична настава (вежбе)
	10
	усмени испит
	50

	колоквијум-и
	
	практични испит
	

	семинар-и
	30
	
	




